Ehdotus neuvoston asetukseksi (EY) tuottajaryhmistä ja niiden liitoista /* KOM/96/0058 lopull. - CNS 96/0046 */



Virallinen lehti nro C 115 , 19/04/1996 s. 0060



Ehdotus neuvoston asetukseksi (EY) tuottajaryhmistä ja niiden liitoista (96/C 115/06) KOM(96) 58 lopull. - 96/0046 (CNS) (Komission esittämä 27 päivänä helmikuuta 1996) EUROOPAN UNIONIN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, setä katsoo, että 19 päivänä kesäkuuta 1978 annettuun neuvoston asetukseen (ETY) N:o 1360/78 tuottajaryhmistä ja niiden liitoista (1) on tullut paljon olennaisia muutoksia; sen vuoksi on selkeää ja järkevää tehdä kodifikaatio tästä asetuksesta, yhteisölle ovat nykyisin ominaisia maataloustuotteiden tarjonnan ja markkinoille saattamisen osalta erilaiset tilanteet sen eri alueiden välillä, edellä mainittujen epäkohtien jatkuva esiintyminen on esteenä perustamissopimuksen 39 artiklan 1 kohdassa lueteltujen tavoitteiden toteuttamiselle; se vaikeuttaa maatalouden tuottavuuden lisäämistä, teknisen kehityksen edistämistä, tuotannon järkiperäistä kehittämistä, tuotantotekijöiden hyödyntämistä parhaalla mahdollisella tavalla sekä maatalousväestön kohtuullisen elintason takaamista ja markkinoiden vakauttamista; sitä paitsi se vaikuttaa herkästi kuluttajahintojen tasoon, tätä tilannetta voidaan parantaa siten, että maanviljelijät yhdistyvät ryhmiksi, jotta he voivat osallistua taloudelliseen kehitykseen yhteisellä toiminnalla, jolla pyritään tarjonnan keskittämiseen ja tuotannon mukauttamiseen markkinoiden vaatimuksiin; tällaista ryhmittymistä on rohkaistava jo nyt asianomaisilla alueilla estämättä kuitenkaan suunnitellun järjestelmän ulottamista koskemaan myös muita alueita, joilla se osoittautuisi tarpeelliseksi, tunnustamisjärjestelmän avulla tulisi kuitenkin varmistaa, että tilojen ryhmittyminen tapahtuu elimissä, joilla on tuotantoa sekä markkinoille saattamista koskevat asianmukaiset säännökset ja jotka antavat riittävät takeet toimintansa vakaudesta ja tehokkuudesta ja joiden asema ja taloudellinen toiminta ei ole ristiriidassa yhteismarkkinoiden toiminnan ja perustamissopimuksen yleistavoitteiden kanssa, sen lisäksi, että maanviljelijöitä kannustetaan yhdistymään tuottajaryhmiksi, olisi rohkaistava näistä ryhmistä koottujen liittojen muodostamista, jotta tarjontaa voitaisiin keskittää laajemmin kuin yhden ryhmän tasolla, perustamisen ja hallinnollisen toiminnan kulujen osittaiseksi kattamiseksi tarkoitettujen tukien myöntäminen muodostaa mahdollisesti tarvittavan kannustimen ryhmien ja niiden liittojen perustamiselle sekä olemassa olevien tuottajajärjestöjen sopeutumiselle vaadittuihin edellytyksiin, liitoille myönnettävälle tuelle olisi kuitenkin asetettava enimmäismäärä sen seikan huomioon ottamiseksi, että jokainen liittoon kuuluva ryhmä on jo saanut tai saa yhä tukea perustamiselle ja hallinnolliselle toiminnalle, tukien myöntäminen ryhmille ja liitoille olisi tehtävä pakolliseksi, jotta varmistetaan suunnitellun järjestelmän soveltaminen kaikilla yhteisön alueilla, joilla se osoittautuu tarpeelliseksi; olisi lisäksi määritettävä näiden tukien enimmäismäärät, ja samalla olisi kuitenkin mahdollistettava näiden määrien ylittäminen myönnettäessä tukia sellaisille alueille tai aloille, joilla on erityisiä vaikeuksia, on tarpeen säätää jäsenvaltioille ja muille asianomaisille tiedoksi annettavasta jokaisen vuoden alussa julkaistavasta luettelosta, joka sisältää tiedot edellisen vuoden aikana hyväksytyistä ryhmistä ja niiden liitoista sekä samana ajanjaksona tunnustamisensa menettäneistä ryhmistä ja niiden liitoista, suunnitellut toimenpiteet ovat kokonaisuudessaan yhteisön edun mukaisia, ja niiden avulla pyritään toteuttamaan perustamissopimuksen 39 artiklan 1 kohdan a alakohdassa määritellyt tavoitteet, näihin mukaan lukien yhteismarkkinoiden toiminnan kannalta tarpeellisten rakenteiden mukautukset; nämä toimenpiteet muodostavat siten yhteisen toiminnan yhteisen maatalouspolitiikan rahoituksesta neuvoston asetuksen (ETY) N:o 4256/88 (2) 2 artiklan 1 kohdan mukaisesti, komission on voitava varmistua, että jäsenvaltioiden antamat yhteisen toiminnan soveltamiseksi tarkoitetut säännökset noudattavat yhteisen toiminnan edellytyksiä; sen on lisäksi kyettävä arvioimaan joka vuosi yhteisen toiminnan soveltamisen käytännön tuloksia, Euroopan maatalouden ohjaus- ja tukirahasto, jäljempänä `rahasto`, voi edistää maataloustuotteiden tarjontarakenteen parantamista niillä alueilla, joilla tällainen parantaminen on välttämätöntä; vuosittaiset menoennusteet tehdään 31 artiklan 1 kohdan (entinen asetus (ETY) N:o 2328/91) mukaisesti, tiettyjen suunniteltujen toimenpiteiden myöhemmän täytäntöönpanon helpottamiseksi olisi säädettävä menettelystä, jolla toteutetaan jäsenvaltioiden ja komission välinen tiivis yhteistyö; tämä voidaan varmistaa tarkoituksenmukaisella tavalla komiteassa, joka on perustettu maatalouden rakennepolitiikkaa ja maaseudun kehittämistä varten. ON ANTANUT TÄMÄN ASETUKSEN: 1 artikla Nykyisin tietyillä alueilla havaittujen maataloustuotteiden tarjonnassa ja markkinoille saattamisessa esiintyvien ja tuottajien riittämättömästä järjestäytymisestä johtuvien rakenteellisten epäkohtien korjaamiseksi tällä asetuksella laaditaan näille alueille järjestelmä, jonka tarkoituksena on rohkaista tuottajaryhmien ja niiden liittojen perustamista. ENSIMMÄINEN OSASTO Soveltamisala 2 artikla Tätä asetusta sovelletaan seuraavilla alueilla: - Italiassa, - seuraavilla Ranskan alueilla: Languedoc-Roussillon, Provence-Côte d'Azur, Midi-Pyrénées, Korsika, Drômen ja Ardèchen departementit sekä merentakaiset departementit, - Belgiassa, - Kreikassa, - Espanjassa, - Portugalissa, - Irlannissa, - Itävallassa, - Suomessa. 3 artikla 1. Espanjan, Italian, Itävallan, Kreikan, Portugalin ja Suomen osalta tätä asetusta sovelletaan seuraaviin tuotteisiin: - perustamissopimuksen liitteessä II lueteltuihin maaperän kasvutuotteisiin ja kotieläintalouden tuotteisiin lukuun ottamatta - hedelmä- ja vihannesalan yhteisestä markkinajärjestelystä annetun neuvoston asetuksen (ETY) N:o 1035/72 (3), 1 artiklan 2 kohdassa tarkoitettuja tuotteita, - humalaa (CN-koodi 1210), - silkkiäistoukkia (CN-koodi 0106 00 99); - tämän asetuksen liitteessä lueteltuihin jalostettuihin maataloustuotteisiin. 2. Ranskassa tätä asetusta sovelletaan - tuoreista rypäleistä valmistettuihin viineihin ja osittain käyneisiin rypälemehuihin, joiden käyminen on pysäytetty, mistelit mukaan lukien (CN-koodit 2204 10, 2204 21, 2204 29 ja 2204 30 10) seuraavilla alueilla: Languedoc-Roussillon, Provence-Côte d'Azur, Midi-Pyrénées ja Korsika, - hajusteiden valmistukseen käytettäviin kasveihin ja laventeliin (CN-koodista 1211) seuraavilla alueilla: Provence-Côte d'Azur ja Drômen ja Ardèchen departementit, - syötäväksi tarkoitettuihin oliiveihin (CN-koodi 0710 80 10) seuraavilla alueilla: Languedoc-Roussillon, Provence-Côte d'Azur, Korsika ja Drômen departementti, - merentakaisissa departementeissa CN-koodiin 0102 kuuluviin eläviin nautoihin, CN-koodeihin alkaen ex 0201 ja ex 0202 kuuluviin naudan ruhoihin, yhdistetyn nimikkeistön lukuun 6 kuuluviin eläviin kasveihin ja kukkaviljelytuotteisiin, niihin yhdistetyn nimikkeistön lukuihin 7 ja 8 kuuluviin tuoreisiin hedelmiin ja vihanneksiin, joita asetus (ETY) N:o 1035/72 ei kata, sekä CN-koodiin 0905 00 00 kuuluvaan vaniljaan ja CN-koodiin 1211 kuuluviin kasveihin, - oliiviöljyyn (CN-koodi 1509) 2 artiklan toisessa kohdassa tarkoitetuilla suurkaupunkiseuduilla. 3. Belgiassa tätä asetusta sovelletaan - viljatuotteisiin (CN-koodit 1001-1005, 0709 90 60 ja 0712 90 19), - eläviin nautoihin (CN-koodi 0102 lukuun ottamatta CN-koodia 0102 90 90), - porsaisiin (CN-koodi ex 0103), - sinimailaseen (CN-koodi ex 1214). 4. Irlannissa tätä asetusta sovelletaan - viljatuotteisiin (CN-koodit 1001, 1003 ja 1004), - perunoihin (CN-koodi 0701 90), - eläviin nautoihin (CN-koodi 0102 lukuun ottamatta CN-koodia 0102 90 90) ja naudanlihaan ruhoina ja neljännesruhoina (CN-koodi ex 0201 ja ex 0202), - eläviin lampaisiin ja vuohiin (CN-koodi 0104) ja lampaan- ja vuohenlihaan ruhoina (CN-koodi ex 0204). II OSASTO Tuottajaryhmien ja niiden liittojen tunnustaminen 4 artikla Jäsenvaltioiden on tunnustettava tuottajaryhmät ja niiden liitot, mukaan lukien tämän asetuksen voimaantulohetkellä olemassa olevat yhdistykset, a) jotka sitä pyytävät; b) jotka täyttävät 5 ja 6 artiklassa luetellut edellytykset; c) ryhmän ollessa kyseessä, jos - niiden jäsenistä vähintään kaksi kolmasosaa harjoittaa yritystoimintaa jollakin 2 artiklassa tarkoitetulla alueella, - niiden tuotannosta, jota pidetään kaupan 6 artiklan 1 kohdan c alakohdan mukaisesti, vähintään puolet on lähtöisin 2 artiklassa tarkoitetuilta alueilta. Tunnustaminen käsittää 3 artiklassa tarkoitettujen tuotteiden tuotantoon ja markkinoille saattamiseen liittyvän toiminnan kullakin alueella, jolla tätä asetusta sovelletaan. 5 artikla 1. Tuottajaryhmät - perustetaan, jotta niissä jäseninä olevat tuottajat voivat yhteisesti mukauttaa tuotantonsa ja tarjontansa markkinoiden vaatimuksiin, - muodostuvat - yksittäisistä tuottajista tai - yksittäisistä tuottajista ja maataloustuotteiden tuotanto- tai jalostusjärjestöistä, joihin kuuluu ainoastaan maataloustuottajia. `Tuottajalla` tarkoitetaan yhteisön alueella maataloutta harjoittavaa yrittäjää, - joka tuottaa 3 artiklassa tarkoitettuja maaperän kasvutuotteita ja kotieläintalouden tuotteita, tai - joka tuottaa perustuotteita ja lisäksi 3 artiklassa tarkoitettuja näistä jalostettuja tuotteita. 2. Kyseiset jäsenvaltiot voivat hyväksyä tuottajaryhmiä, joihin kuuluu muitakin kuin 1 kohdassa tarkoitettuja jäseniä, jos niiden kansallisissa säännöksissä tästä säädetään. Tällöin näiden ryhmien säännöissä on taattava, että 1 kohdassa tarkoitetut jäsenet valvovat ryhmiä ja niiden päätöksiä. 3. Liitot muodostuvat hyväksytyistä tuottajaryhmistä ja pyrkivät laajemmalla tasolla samoihin päämääriin kuin edelliset. 6 artikla 1. Kaikkien tuottajaryhmien tai liittojen on täytettävä sen alan tai niiden tuotteiden osalta, jolle tai joille ne ovat tunnustetut, seuraavat yleiset edellytykset: a) niiden on edistettävä toiminnallaan, jolle ne hakevat tunnustamista, perustamissopimuksen 39 artiklan tavoitteiden toteuttamista; b) niiden on määritettävä ja sovellettava 5 artiklan 1 kohdassa tarkoitettujen henkilöiden osalta - yhteisiä tuotantosääntöjä, erityisesti tuotteiden laatuun tai biologisten käytäntöjen käyttöön liittyen, - yhteisiä markkinoille saattamista koskevia sääntöjä, - tuotannon arviointia koskevia sääntöjä, erityisesti satoa ja sen käyttömahdollisuuksia koskevia tietoja; c) niiden säännöissä on oltava ryhmissä jäseninä olevia tuottajia ja liittoihin kuuluvia hyväksyttyjä tuottajaryhmiä koskeva velvoite saattaa markkinoille koko kaupan pidettävä tuotanto niiden tuotteiden osalta, joita varten ne ovat liittyneet ryhmään tai liittoon, ryhmän tai liiton vahvistamien ja valvomien toimitusta ja markkinoille saattamista koskevien sääntöjen mukaisesti. Jäsenvaltiot voivat sallia tämän velvoitteen korvaamisen velvoitteella saattaa markkinoille koko kaupan pidettävä sellaisten tuotteiden tuotanto, joiden suhteen ryhmä tai liitto heidät hyväksyy, joko jäsenten nimissä ja jäsenten lukuun tai jäsenten lukuun, mutta ryhmän tai liiton nimissä tai ryhmän ja liiton nimissä ja näiden lukuun. Ryhmä tai liitto voi kuitenkin sallia jäsentensä saattaa markkinoille osan tuotannosta ensimmäisen luetelmakohdan mukaisesti. Tuottajaryhmien ollessa kyseessä tätä velvoitetta ei sovelleta siihen tuotannon osaan, josta tuottajat ovat solmineet myyntisopimuksia tai myöntäneet etuosto-oikeuksia ennen ryhmään liittymistä, jos kyseiselle ryhmälle oli ilmoitettu näin sovittujen velvoitteiden laajuudesta ja kestosta ennen ryhmään liittymistä; d) niiden säännöissä on oltava määräyksiä varmistamaan, että ryhmästä tai liitosta eroa pyytävät jäsenet voivat halutessaan erota, - jos he ovat olleet ryhmän tai liiton jäseniä vähintään kolmen vuoden ajan näiden tunnustamisen jälkeen ja - jos he ilmoittavat eroaikeestaan kirjallisesti ryhmälle tai liitolle vähintään 12 kuukautta ennen eroa. Näitä määräyksiä sovelletaan sanotun kuitenkaan rajoittamatta niiden kansallisten lakien tai asetusten soveltamista, joiden tarkoituksena on suojella määrätyissä tapauksissa ryhmää tai liittoa tai niiden velkojia jäsenen eron mahdollisesti aiheuttamilta taloudellisilta seurauksilta tai estää jäsentä eroamasta budjettivuoden aikana; e) niiden on osoitettava harjoittavansa riittävää taloudellista toimintaa; f) rajoittamatta 4 artiklan c alakohdan soveltamista, niiden on pidätyttävä perustamisensa ja koko toimintansa osalta kaikesta yhteismarkkinoiden toiminnan ja perustamissopimuksen yleisten tavoitteiden toteuttamisen vastaisesta ja erityisesti kaikesta kansallisuuteen tai sijoittautumispaikkaan perustuvasta syrjinnästä - jäseniksi liittyvien tuottajien tai ryhmien välillä tai - kauppakumppaniensa välillä. g) niiden on oltava oikeushenkilöitä tai niillä on oltava kansallisen lainsäädännön mukaan oikeuksien ja velvollisuuksien omistamiseen tarvittava oikeuskelpoisuus; h) niiden on pidettävä erillistä kirjanpitoa hyväksytystä toiminnasta. Tätä kirjanpitoa sekä kaikkeen ryhmän tai liiton muuhun toimintaan liittyvää kirjanpitoa voidaan tarkastaa, jotta varmistutaan, että e alakohdassa säädetty edellytys täytetään ja jotta mahdollistetaan tukien laskeminen sekä näiden käytön valvominen; i) niillä ei saa olla määräävää asemaa yhteismarkkinoilla, ellei se ole tarpeellista perustamissopimuksen 39 artiklassa tarkoitettujen tavoitteiden toteuttamiseksi; j) tuottajaryhmien, joihin kuuluvat myös 5 artiklan 1 kohdan toisessa luetelmakohdassa tarkoitetut järjestöt, on sisällytettävä sääntöihinsä viimeksi mainittujen osalta niiden jäseniä koskeva velvoite noudattaa b ja c alakohdassa säädettyjä edellytyksiä viimeistään - siitä päivästä lähtien, jona tunnustaminen tulee voimaan tai - niiden liittymispäivästä lähtien, jos se on myöhempi kuin tunnustamispäivä. 2. Edellä 1 kohdan b ja c alakohdassa tarkoitettu markkinoille saattaminen käsittää seuraavat toiminnat: - tarjonnan keskittäminen, - kauppakunnostus, - tarjonta tukkuostajille. 3. Neuvoston asetuksen (ETY) N:o 4253/88 (4) 29 artiklan 1 kohdan 2-5 alakohdassa annetaan seuraavia asioita koskevat yksityiskohtaiset säännöt: - tarvittaessa perusteita, joita 1 kohdan b alakohdassa tarkoitettujen yhteisten sääntöjen on noudatettava, - vähimmäisviljelyalaa, liikevaihtoa tai kyseisen tuotteen tai tuoteryhmän tuotantomäärää, joka on lähtöisin jäseniltä, joita ryhmien ja niiden liittojen on 1 kohdan e alakohdassa tarkoitetulla tavalla edustettava, sekä tarvittaessa niiden jäsenien vähimmäismäärää, - toimialuetta, vähimmäisviljelyala mukaan lukien, liikevaihtoa ja sitä osaa kyseisen tuotteen tai tuoteryhmän kansallisesta tuotemäärästä, joka tulee ryhmiltä, joita liittojen on edustettava, sekä tarvittaessa liitossa jäseninä olevien tuottajaryhmien vähimmäismäärää. 7 artikla Jäsenvaltioiden on - päätettävä tunnustamisen myöntämisestä kolmen kuukauden kuluessa hakemuksen jättämisestä, - ilmoitettava päätöksestään komissiolle kahden kuukauden kuluessa. 8 artikla Tuottajaryhmän tai liiton tunnustaminen peruutetaan: a) jos tässä asetuksessa säädettyjä tunnustamisen edellytyksiä ei täytetty tai ei enää täytetä, b) jos tunnustaminen perustuu virheellisiin tietoihin, c) jos ryhmä tai liitto on saanut tunnustuksen vilpillisesti, d) jos komissio toteaa, että perustamissopimuksen 85 artiklan 1 kohtaa voidaan soveltaa tämän asetuksen 17 artiklassa tarkoitettuihin sopimuksiin, päätöksiin ja sovittuun käytäntöön. Edellä c alakohdassa säädetyssä tapauksessa tunnustamisen peruuttamisella on taannehtiva vaikutus ja 10 artiklan nojalla myönnetyt tuet peritään takaisin. 9 artikla Komissio varmistaa joka vuoden alussa Euroopan yhteisöjen virallisessa lehdessä julkaistavan, tuotteittain tai tuoteryhmittäin jaotellun luettelon edellisen vuoden aikana hyväksytyistä tuottajaryhmistä ja niiden liitoista. Se varmistaa myös edellisen vuoden aikana peruutettujen tunnustamisten julkaisemisen. III OSASTO Tuottajaryhmille ja niiden liitoille myönnettävät tuet 10 artikla 1. Jäsenvaltioiden on myönnettävä tunnustetuille ryhmille ja liitoille niiden tunnustamispäivää seuraavien kolmen vuoden ajan tukia niiden perustamisen kannustamiseksi ja niiden hallinnollisen toiminnan helpottamiseksi. Nämä tuet voidaan maksaa viiden vuoden ajan. 2. Heinäkuun 1 päivän 1985 jälkeen tunnustetuille tuottajaryhmille tunnustamispäivää seuraaviksi viideksi vuodeksi myönnetyn tuen määrä - on ensimmäisenä, toisena, kolmantena, neljäntenä ja viidentenä vuonna kunakin vastaavasti enintään viisi prosenttia, viisi prosenttia, neljä prosenttia, kolme prosenttia ja kaksi prosenttia 5 artiklan 1 kohdan toisessa luetelmakohdassa tarkoitetuilta jäseniltä tulevien, hyväksynnän saaneiden ja markkinoille saatettavien tuotteiden arvosta, - ei voi olla suurempi kuin kyseisen ryhmän taloudelliset perustamiseen ja hallinnolliseen toimintaan liittyvät kustannukset, - maksetaan vuotuisissa erissä enintään seitsemän vuoden kuluessa tunnustamispäivästä. 3. Yhteenliittymille myönnettävien tukien määrä - on ensimmäisenä, toisena ja kolmantena vuonna, tässä järjestyksessä, enintään 60, 40 ja 20 prosenttia perustamisen ja hallinnollisen toiminnan todellisista kuluista, - ei voi kuitenkaan ylittää 120 000 ecun kokonaismäärää. 4. Neuvosto voi määräenemmistöllä komission ehdotuksesta tarkoin määrätyksi ajanjaksoksi ja tietyille alueille ja tuotteille, joilla on erityisiä vaikeuksia sopeutua yhteisen maatalouspolitiikan vaatimuksiin ja taloudellisiin seuraamuksiin, vahvistaa korkeamman tuen määrän kuin mitä 2 ja 3 kohdassa on säädetty. 5. Portugalia koskevat 2 kohdan ensimmäisen alakohdan prosenttimäärät ovat kaksinkertaiset ja 3 kohdan vastaavat prosenttimäärät ovat 100, 80 ja 40. 11 artikla 1. Tuet myönnetään ainoastaan - siltä osin kuin ryhmä tai liitto ei ole jo saanut tukea kansallisen lainsäädännön perusteella, - niiden 6 artiklassa säädettyjen edellytysten noudattamisesta aiheutuvien perustamisen ja hallinnollisen toiminnan todellisten lisäkulujen osalta, jos kyseessä on ryhmät tai niiden liitot, jotka ovat muodostuneet jo olemassa olevista järjestöistä tai jotka on perustettu olemassa oleviin järjestöihin kuuluvien tuottajien toimesta. 2. Edellä 10 artiklan 2 kohdan ensimmäisessä alakohdassa tarkoitettujen tuotteiden arvo lasketaan joka vuodelle kiinteämääräisesti - 6 artiklan 1 kohdan c alakohdan mukaisesti markkinoille saatetun vuotuisen määrän ja - saatujen keskimääräisten tuottajahintojen perusteella. 3. Edellä 10 artiklan 2 kohdan toisessa alakohdassa ja 3 kohdan ensimmäisessä alakohdassa tarkoitettujen perustamisen ja hallinnollisen toiminnan todellisten kulujen käsitteen rajaamiselle tarpeelliset tarkennukset annetaan asetuksen (ETY) N:o 4253/88 29 artiklan 1 kohdan 2-5 alakohdassa säädettyä menettelyä noudattaen. IV OSASTO Yleiset ja rahoitusta koskevat säännökset 12 artikla 1. Tässä asetuksessa säädetyt toimenpiteet muodostavat asetuksen (ETY) N:o 4256/88 2 artiklan 1 kohdassa tarkoitetun yhteisen toiminnan. 2. Asetuksen (EY) N:o . . . (5) 1 artiklaa sovelletaan. 13 artikla Komissio antaa ennen 1 päivää tammikuuta 1997 neuvostolle kertomuksen tämän yhteisen toiminnan toteuttamisen tuloksista jäsenvaltioiden antamien tietojen perusteella. 14 artikla Tämän asetuksen 10 artiklan säädetyt toimet sekä neuvoston asetuksen (ETY) N:o 389/82 (6) mukaiset tuet sisältyvät asetuksen (EY) N:o . . . [entinen asetus (ETY) N:o 2328/91] 31 artiklan 1 kohdassa säädettyihin vuosikustannusarvioihin. 15 artikla 1. Tuki maksetaan asetuksen (ETY) N:o 4253/88 21 artiklan mukaisesti. Jäännöksen maksaminen tai korvaus perustuu mainitun artiklan 4 kohdassa tarkoitettujen edellytysten lisäksi kuitenkin myös - ilmoitukseen yhden kalenterivuoden aikana jäsenvaltioille aiheutuneista menoista, ja - kyseisen kalenterivuoden aikana toteutettujen toimenpiteiden soveltamista koskevaan kertomukseen, joka laaditaan mainitun asetuksen 25 artiklan 4 kohdan mukaisesti, jotka on esitettävä komissiolle ennen seuraavan vuoden 1 päivää heinäkuuta. 16 artikla Komissio antaa yksityiskohtaiset säännöt tämän artiklan soveltamisesta kuultuaan asetuksen (ETY) N:o 4253/88 29 artiklan 1 kohdan 2-5 alakohdassa tarkoitettua komiteaa. 17 artikla Jos komissio toteaa tiettyjen kilpailusääntöjen soveltamisesta maataloustuotteiden tuotantoon ja kauppaan annetun neuvoston asetuksen N:o 26 (7) 2 artiklan nojalla, että perustamissopimuksen 85 artiklan 1 kohtaa voidaan soveltaa sopimuksiin, päätöksiin tai sovittuihin käytäntöihin, - joilla 5 artiklan 1 kohdan toisessa luetelmakohdassa tarkoitetut henkilöt yhdistyvät tämän asetuksen edellytysten mukaiseksi järjestöksi tai järjestöt yhdistyvät tämän asetuksen edellytysten mukaiseksi liitoksi - tai joilla 6 artiklan 1 kohdan b alakohdassa tarkoitetut yhteiset säännöt annetaan tai pannaan täytäntöön, niitä koskevaa päätöstä sovelletaan ainoastaan toteamispäivämäärästä lähtien. 18 artikla Tämä asetus ei rajoita jäsenvaltioiden oikeutta toteuttaa tämän asetuksen alalla täydentäviä tukitoimenpiteitä, joiden myöntämisen edellytykset tai joiden myöntämistä koskevat yksityiskohtaiset säännöt poikkeavat tässä asetuksessa säädetyistä tai joiden tuen määrät ylittävät siinä säädetyt ylärajat, jos nämä toimenpiteet toteutetaan perustamissopimuksen 92, 93 ja 94 artiklan mukaisesti. 19 artikla Asianomaisten jäsenvaltioiden on toimitettava komissiolle tiedoksi - tämän asetuksen soveltamisen edellyttämät lait, asetukset ja hallinnolliset määräykset viimeistään kuukauden kuluttua niiden antamisesta; - kertomus tämän asetuksen soveltamisen tuloksista joka vuosi ennen 31 päivää maaliskuuta. 20 artikla 1. Asetus (ETY) N:o 1360/78 kumotaan. 2. Asetuksen viittaukset kumotaan ja voimaan astuvat nykyisen asetuksen liitteen II mukaiset viittaukset. 21 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. (1) EYVL N:o L 166, 23.6.1978, s. 1, asetus sellaisena kuin se on viimeksi muutettuna asetuksella (ETY) N:o 746/93 (EYVL N:o L 77, 31.3.1993, s. 14). (2) EYVL N:o L 374, 31.12.1988, s. 25, asetus sellaisena kuin se on viimeksi muutettuna asetuksella (ETY) N:o 2085/93 (EYVL N:o L 193, 31.7.1993, s. 44). (3) EYVL N:o L 118, 20.5.1972, s. 1, asetus sellaisena kuin se on viimeksi muutettuna asetuksella (EY) N:o 1363/95 (EYVL N:o L 132, 16.6.1995, s. 8). (4) EYVL N:o L 374, 31.12.1988, asetus sellaisena kuin se on viimeksi muutettuna asetuksella (ETY) N:o 2082/93 (EYVL N:o L 193, 31.7.1993, s. 20). (5) Entinen asetus (ETY) N:o 2328/91 (6) EYVL N:o L 51, 23.2.1982, s. 1 (7) EYVL N:o 30, 20.4.1962, s. 993/62 LIITE I Luettelo 3 artiklan 1 kohdassa tarkoitetuista jalostetuista tuotteista >TAULUKON PAIKKA> LIITE II Viitetaulukko >TAULUKON PAIKKA>